neccin i yebla wakuc s tirra x imunas n weydud, s baṭeṛ waxxa dinni ca n yewdan ttxaṛṛṣen qa nettxellaṣ x manaya, am neccin am imariren nneɣnit di arrif niɣ deg umadal. Tirra ya i d anegh d ittaywen aṭṭaṣ n yemxumbal aked imeddukal i d aneɣ yettɣir ssnen aneɣ mamec nettxaṛṛeṣ deg weydud, d mamec nzemmar ad nṣemṣaṛ balak di kurci ,mɣar tidet d rehriq n yewdan s minzi ura d neccin nettaca ɛad dayneɣ waxxa mɣar cwayt n jjuṛṛet n tefganit niɣ tadamit i izemmaren ad yeqim d atarras waxxa iṭebb di kurci timanit nnes. Ittas d wawar amezawaru ḥuma ad nadef ɣar usentel n umegrad niɣ almaqal. X yij n utarras d arrifi zemmareɣ ad iniɣ mara tejjim ayi ad sqedceɣ tawart n taryast war yelli ca s waggʷaj nnes itteggen lferz jar tewtemt d wewtem , maca deg waggʷaj nnes n weɣnas d ubeddi aked tmukrist n arrif, awarn i weḥray n muḥsin fikri, ad nessiwel cwayt x tawmat Naṣeṛ Zzefzafi, balak adas nnes i muhsin yejji t ad yuc tudart nnes i tmukrist a, s minzi tuɣa yessen belli ura d asebbab n iselman tuɣa t ura d netta d ijj n weryaz tesdahell raxart nnes ad tili d ijj n tudart nneɣni i maṛṛa ihudreyyen d tḥudreyyin i d ɣa yekkren deg yijj n tmurt n arrif mani tella tlelli d tdimuqraṭit d tseqqar n utarras. Naṣeṛ Zzefzafi i di nufa balak marra idnegh cwayt n mamec nexs ad niri, di tɣuyyit nneɣ x tidet di tesɣart yettṛaḥen s yisem n useɣdi d tira d ca nneɣni , di tiggʷda deg waṭṭaṣ n twaratin twafit n yexf nneɣ di tatarrast n zefzafi, waxxa ca n twaratin ittɣir aneɣ niɣ neccin war nettili ca aked marra axaṛṛeṣ n Zzefzafi, maca neccin nttaca aked wemnus nnes , s minzi ura d neccin neqqas zi tarẓugi n lmexzen itticcen tized, balak isuraf n weɣnas nneɣ d wemkabar nneɣ akides , ḥima ad narcem tudart s tɣuyyit tarifit yecnan, itteẓẓun rayas deg yimal, s uya imal nneɣ d yimal n wenhezzi arrifi d wemɣar Naṣeṛ zzefzafi , ittettar zzayneɣ ijj n uxaṛṛeṣ yeqseḥ maca yecna, di tidet axaṛṛeṣ d aseqsi tuɣa neggi t x irifyen maca rexxu ixeṣṣ aneɣ ad xas d narr, ma neccin i war yellin d ikabaren (الأحزاب) n arbat d tmesmunin tisertanin, d ijj n umussu asertat (ḥaraka siyasiyya) , ɣares iwdan nnes ɣar imɣaren nnes ɣares ixaṛṛiṣen nnes ɣar imunas nnes, uca maḥend ad nuyur ɣar zdat ixeṣṣ aneɣ ad nsettef aseddi nneɣ, ad nesmun array nneɣ , maḥend maṛṛa tizemmar yettwaggen deg yeyyar n weɣnas ad siɣint ggurent ad ucent ijj n tmunit deg tsertit s yijj n wudem nneɣni, s minzi ixeṣṣ aneɣ ad nermed ad negg tasertit , war neqqar ca belli min narezzu war ɣares bu tɣuni aked tsertit , neccin nessen belli tutra nneɣ deg tikkest n lɛeskara di marra min yeqqnen ɣar wenhezzi d usutar d asertat, s minzi tteḥdajan qararat siyyasiya, manaya d ijj useqsi d ijj n wemnus ixeṣṣ aneɣ ad t neksi ḥima marra ad neswiza x twarit xafes
kab_Latn